b"\n_START_ARTICLE_\nEnfilador\n_START_PARAGRAPH_\nUn enfilador \xc3\xa9s un petit dispositiu auxiliar per facilitar l'enfilat del  fil a trav\xc3\xa9s de l'ull d'una agulla de cosir, serveix de gran ajuda per passar el fil (poc r\xc3\xadgid) pel petit forat de l'agulla sense que el fil es torci, ja que es fa passar per l'agulla un fi bucle d'acer, substitueix al procediment d'enfilar tradicional consistent en mullar la punta del fil per afinar i donar-li m\xc3\xa9s rigidesa.\n_START_SECTION_\nUtilitzaci\xc3\xb3\n_START_PARAGRAPH_\nSimplement, es fa passar el bucle met\xc3\xa0l\xc2\xb7lic a trav\xc3\xa9s de l'ull de l'agulla de cosir, s'introdueix el fil pel bucle en forma de rombe i finalment es retira enfilador que en la seva carrera arrossega el fil a trav\xc3\xa9s de l'ull de l' agulla.\n_START_SECTION_\nTipus d'enfiladors\n_START_PARAGRAPH_\nHi ha diferents sistemes, el m\xc3\xa9s simple consisteix en una placa (Met\xc3\xa0l\xc2\xb7lica o de pl\xc3\xa0stic), que serveix de suport a un bucle de filferro doblegat en forma de rombe. De fet, avui dia encara segueix sent popular l'enfilador de disseny victori\xc3\xa0 (molt semblant als moderns), que consistia en una petita  placa esta\xc3\xb1ada que tenia estampada una imatge de perfil (en general una figura femenina) unida a un filferro d'acer en forma de rombe.\n_START_SECTION_\nFabricaci\xc3\xb3\n_START_PARAGRAPH_\nEls enfiladors es fabriquen principalment de ferro o metall, per mitj\xc3\xa0 d'un proc\xc3\xa9s de forjat (el filferro) i estampat (el suport), encara que avui dia hi ha suports de pl\xc3\xa0stic. Pel que respecta a la part del filferro, cal escalfar el metall roent i despr\xc3\xa9s es refreda r\xc3\xa0pidament per donar-li tremp."